Kuna gluuonitel on värvilaeng, siis nad saavad ka ise gluuoneid kiirata ja neelata. See põhjustab asümptootilise vabaduse: sedamööda, kuidas kvargid lähenevad üksteisele, muutub nendevaheline kromodünaamiline seosejõud nõrgemaks. Ja sedamööda,  kuidas kvargid eemalduvad teineteisest, muutub seosejõud tugevamaks. See tugevnemine tekib sellepärast, et värvivälja pingutamisel tekib spontaanselt rohkem vastavavärivilisi gluuoneid. Alates teatavast energialävest luuakse kvarkide ja antikvarkide paar, mis ühinevad eraldatud kvarkidega ja moodustavad niimoodi uued hadronid (barüoni ja mesoni). Seetõttu ei esine kvargid kunagi eraldi.